होशियारपुर (अश्विनी): फगवाड़ा रोड पर इंडस्ट्रीयल फोकल प्वाइंट में स्थित केंद्रीय वेयर हाऊसिंग कार्पोरेशन के गोदाम में लेबर की कमी के चलते गेहूं की अनलोडिंग नहीं हो रही। लेबर पार्टी भारत के प्रधान जय गोपाल धीमान व सचिव दविन्द्र थिंद ने बताया कि पिछले 5 दिन से लेबर की कमी के चलते गोदाम के बाहर काफी संख्या में गेहूं से लदे ट्रक खड़े हैं। ट्रक चालक अपने ट्रकों से गेहूं अनलोड करने की गुहार गोदाम के अधिकारियों से लगा रहे हैं लेकिन अभी तक ट्रकों से गेहूं अनलोड करने की कोई व्यवस्था नहीं की गई। परेशान ट्रक चालकों ने गेटपास पकड़ कर गोदाम के बाहर भारतीय खाद्य निगम (एफ.सी.आई.) के विरुद्ध रोष मुजाहिरा किया।